आपको बता दें कि जस्टिस रंजन गोगोई उस वक्त चर्चा में आए थे जब चार जजों की पीठ ने देश में पहली बार प्रेस कॉफ्रेंस की थी और रोस्टर से लेकर कई मसलों पर अपनी आपत्ति जताई थी। गौरतलब है कि चीफ जस्टिस दीपक मिश्रा 1 अक्टूबर को रिटायर हो रहे हैं। सुप्रीम कोर्ट के सीजेआई के बाद दूसरे वरिष्ठ जज जस्टिस रंजन गोगोई 3 अक्टूबर को सुप्रीम कोर्ट के अगले चीफ जस्टिस का कार्यभार संभालेंगे। इसके पहले कानून मंत्रालय ने सीजेआई दीपक मिश्रा से उनके उत्तराधिकारी का नाम सुझाने के लिए पत्र लिखा था।